
ინსტრუქცია ბაზრის კვლევაში მონაწილეთათვის

პრეტენდენტებმა სისტემაში უნდა ატვირთონ მოთხოვნილი ყველა დოკუმენტი.

ბაზრის კვლევის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტრონული ფოსტის ან ტელეფონის საშუალებით.

ბანკი იტოვებს უფლებას, საჭიროების შემთხვევაში, პრეტენდენტებისაგან გამოითხოვოს სხვა დამატებითი ინფორმაცია და/ან წარდგენილი ინფორმაციის/დოკუმენტაციის დაზუსტება ბაზრის კვლევის მსვლელობის პერიოდში.

ბაზრის კვლევის დასრულების შემდეგ შესაძლოა შეიცვალოს ბანკის მიერ წარმოდგენილი მოთხოვნა;
წინამდებარე ბაზრის კვლევის გამოცხადება არ ავალდებულებს ბანკს რომელიმე კომპანიასთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს ან გადაავადოს ბაზრის კვლევა თავისი შეხედულებისამებრ;

ბაზრის კვლევის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობის მომწოდებელს, ან გამოაცხადებს მეორე ტურს.

სს საქართველოს ბანკი აცხადებს ბაზრის კვლევას ძვირფასი ლითონების დეტექტორებზე. დაინტერესებულ პირებს ვთხოვთ, წარმოადგინონ წინადადებები ქვემოთ მოცემული ტექნიკური მოთხოვნებისა და პირობების შესაბამისად.

საქონლის ტექნიკური დავალება:
1. დეტექტორის ტიპი და ტექნოლოგიური მოთხოვნები
მოწყობილობა უნდა აიდენტიფიცირებდეს ძვირფასი ლითონის შემადგენლობას. უნდა გააჩნდეს მოოქროვილი ნივთების იდენტიფიცირებისა და ოპერატორის ავტომატური გაფრთხილების ფუნქციონალი. განიხილება როგორც Si-PIN (Silicon PIN photodiode), ისე SDD (Silicon Drift Detector) ტექნოლოგიის დეტექტორები.
2. საერთაშორისო სტანდარტები და სერტიფიკატები
· უპირატესობად ჩაითვლება მოწყობილობის შესაბამისობა ISO 3497 (მეტალის საფარების სისქის გაზომვა რენტგენოფლუორესცენტული მეთოდით) და ASTM B568 სტანდარტებთან.
ISO 11426 (Cupellation method / Fire Assay) და ISO 11427 სტანდარტებთან თავსებადობა ჩაითვლება უპირატესობად; 
· მოწყობილობას უნდა გააჩნდეს CE (ევროპული შესაბამისობა) ან სხვა საერთაშორისოდ აღიარებული უსაფრთხოების და ხარისხის სერტიფიკატი.
3. ანალიზის მახასიათებლები და ფუნქციონალი
· გასაზომი ელემენტები: ოქროს (Au), ვერცხლის (Ag), პლატინის (Pt), პალადიუმის (Pd) და სხვა ძვირფასი ლითონების, აგრეთვე შენადნობებში არსებული მინარევების (სპილენძი, ნიკელი, თუთია და ა.შ.) ზუსტი პროცენტული განსაზღვრა.
· ნივთების მრავალფეროვნება: აპარატს უნდა ჰქონდეს სხვადასხვა ფორმისა და არასტანდარტული ნაკეთობების (ჯაჭვები, ბეჭდები, მონეტები, სხვადასხვა ფორმის ჯართი) ეფექტური ტესტირების შესაძლებლობა.
· რეპორტინგი: პროგრამულ უზრუნველყოფას უნდა ჰქონდეს ტესტირების შედეგების ავტომატური დაარქივებისა და რეპორტების გენერირების ფუნქცია (ბეჭდვის ან PDF ფაილის ექსპორტის მხარდაჭერით), რაც ჩაითვლება უპირატესობად.
4. საგარანტიო პირობები და ტექნიკური მხარდაჭერა (SLA)
· გარანტია: მწარმოებლის ოფიციალური გარანტია (უნდა მიეთითოს ვადა და პირობები).
· ტექნიკური მომსახურება: გეგმიური (პრევენციული) და არაგეგმიური მომსახურების პირობების წარმოდგენა.
· რეაგირების დრო და პროგრამული მხარდაჭერა: ტექნიკურ და პროგრამულ ხარვეზებზე რეაგირების მაქსიმალური ვადების განსაზღვრა.
· სათადარიგო ნაწილები: სათადარიგო ნაწილებისა და აქსესუარების ხელმისაწვდომობის გარანტია და მიწოდების ვადები.
· მონაწილე პრეტენდენტებმა უნდა დააზუსტონ მოიცავს თუ არა აპარატის ფასი მუდმივ ლიცენზიას, თუ პერიოდულ/ყოველწლიურ სააბონენტო გადასახადს.
5. ტრენინგები, დოკუმენტაცია და პროცედურული მხარდაჭერა
· მომწოდებელმა უნდა უზრუნველყოს პერსონალისთვის ქართულენოვანი საოპერაციო დოკუმენტაციისა და ინსტრუქციების მომზადება.
· მომწოდებლის მიერ სერვისცენტრების პერსონალის მომზადება სხვადასხვა ფორმისა და არასტანდარტული ნივთების სწორად ტესტირებაში.
· პერსონალის მომზადება ზოგადი უსაფრთხოების წესების დაცვაში ტესტირების პროცესში (შესაბამისი სერტიფიკატის ან დოკუმენტის გაცემა ჩაითვლება უპირატესობად).
· დამკვეთისთვის სტანდარტული ტესტირების პროცედურების გაწერასა და დანერგვაში დახმარება.

კომერციული წინადადება
კომპანიებმა უნდა წარმოადგინონ ხარჯთაღრიცხვა შემდეგი დეტალების გათვალისწინებით:
· ერთი ერთეულის ღირებულება
· რაოდენობრივი შესყიდვის შემთხვევაში ფასის წარმოდგენა 10 ერთეულზე.
· ლიცენზიის ღირებულება


ფასები წარმოდგენილი უნდა იყოს საქართველოს ეროვნულ ვალუტაში (ლარი), გადასახადების ჩათვლით.

წარმოსადგენი (ასატვირთი) ბაზრის კვლევის დოკუმენტების სია:

დაინტერესებულმა კომპანიებმა ზემოთ ჩამოთვლილ ტექნიკურ მოთხოვნებთან ერთად უნდა წარმოადგინონ შემდეგი ინფორმაცია:
· ამონაწერი სამეწარმეო რეესტრიდან;
· კომპანიის მოღვაწეობის შესახებ ინფორმაცია, საქმიანობის მოკლე აღწერილობა (გამოცდილება, კლიენტების სია და ა.შ.);
· შემოთავაზება PDF დოკუმენტის სახით.
· საბანკო რეკვიზიტები (დანართი 2);

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ  მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმიანობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს რომ:

· სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ  ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
· ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას  ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.

დანართი 2: საბანკო რეკვიზიტები

ორგანიზაციის დასახელება:
საიდენტიფიკაციო კოდი:
იურიდიული მისამართი:
ფაქტიური მისამართი:
ხელმძღვანელის სახელი  და გვარი:
ხელმძღვანელის პირადი ნომერი:
ხელმძღვანელის ტელეფონის ნომერი:
საკონტაქტო პირის სახელი და გვარი:
საკონტაქტო პირის პირადი ნომერი:
საკონტაქტო ტელეფონი:
ელექტრონული ფოსტის მისამართი:
ვებ-გვერდი:

ბანკის დასახელება:
ბანკის კოდი:
ბანკის ანგარიშის ნომერი:



კომპანიის სახელი

უფლებამოსილი პირის ხელმოწერა					_______________
საკონტაქტო ნომერი: 

